cyanic-selkie/wikianc huggingface dataset:
Mantra
Gayatri-mantra er sannsynligvis det nest mest kjente og anvendte mantra. Dette er i form av et vers som har en helt spesiell betydning og benyttes av millioner av mennesker daglig.
Pier Luigi Bersani
Pier Luigi Bersani (IPA: [pjɛr luˈiːdʒi berˈsaːni]; født 29. september 1951 i Bettola, Italia) er en italiensk politiker og siden 25. oktober 2009 generalsekretæren for Partito Democratico, det mest fremtredende sentrums-venstre-partiet i Italia. Han var ved valget i Italia 2013 sitt partis statsministerkandidat etter å ha beseiret Matteo Renzi i et primærvalg. Han har vært medlem av Italias deputertkammer for Emilia-Romagna siden 2001, var fra 1993 til 1996 regionen Emlia-Romagnas president og har holdt tre ministerstillinger: industri, handel og håndverk (1996-1999), transport og navigasjon (1999-2001) og økonomisk utvikling (2006-2008).
Jølster Musikklag
Jølster Musikklag er et brassband med base i Sunnfjord.
Musikklaget, som ble stiftet 1. august 1953, har deltatt i en rekke brassbandkonkurranser.
Thor Pedersen
Utdannelse
Thor Pedersen ble matematikkstudent ved Frederiksborg Statsskole i 1964. Han ville bli pilot og hadde et kort opphold på Hærens Flyskole (Danmark) på Avnø, men det viste seg at han hadde en bygningsfeil i det ene øyet og kunne derfor ikke bli opptatt som pilot. Fra 1964–1966 var han sersjant i Den Kongelige Livgarde. Han ble cand.polit. fra Københavns Universitet i 1978.
I periodene 1975–1981 og 1994–2001 var han direktør for en privat virksomhet (Jydsk Rengøring). Han har vært styremedlem i flere selskaper 1994–2001.
Politisk karrière
Thor Pedersen var medlem av Helsinge kommunestyre 1974–1986, og borgermester i perioden 1978–1986. Først i 1984 kom han inn i landspolitikken.
Thor Pedersen har vært medlem av Folketinget siden 1. januar 1985, hvor han ble innvalgt for Venstre i Frederiksborg Amtskreds. Han var boligminister i perioden 12. mars 1986-9. september 1987 og innenriksminister fra 10. september 1987-2. juni 1988. Han var innenriksminister og minister for nordisk samarbeid 3. juni 1988-18. november 1992. Fra 19. november 1992 til 25. januar 1993 var han innenriksminister og økonomiminister. I 1990-årene var Thor Pedersen sammen med Anders Fogh Rasmussen og Peter Brixtofte de tre «jokerne» for Venstres daværende partiformann Uffe Ellemann-Jensen, da de alle var mulige kandidater til samtlige ministerposter. Den 27. november 2001 ble han finansminister, en post han beholdt inntil 16. november 2007. Den 16. november 2007 ble han valgt til formann for Folketinget, et embete han hadde frem til valget 15. september 2011.
Han var medlem av finansutvalget 1993–2001 og statsrevisor 1998–2001.
Nina Andresen-Borud
Nina Andresen Borud (født 24. september 1969, Calgary, Canada) er en norsk skuespiller kjent fra filmer som Hjem til jul (2010), Vinterkyss (2005), Aberdeen (2000) og Detektor (2000). Nina Andresen Borud har sin utdannelse fra University of Kent ”Drama and French Combined Honours”, Hertfordshire Theatre School “Acting and Musical Theatre” og fra Kunsthøyskolen i Oslo.
Thor Pedersen
Politisk karrière
Ifølge Berlingske Tidende er Thor Pedersen kjent som en hard forhandler, som benyttet seg av å trekke ut møter og skru opp varmen for å trette motstanderen.
Rodalies Barcelona
Rodalies Barcelona (spansk: Cercanías Barcelona) er lokaltogtjenesten i den katalanske byen Barcelona. Nettverket består av tretten linjer. Seks av dem drives av det spanske selskapet RENFE, mens de sju andre drives av selskapet FGC, som eies av Generalitat de Catalunya. FGC vil imidlertid ta over hele tjenesten om ikke så lenge. Billettene kan brukes både på Rodalies, metroen, samt andre transporttilbud.
E.L. Staveli
Erik L. Staveli (født 21. august 1877 i Meldal, død 9. januar 1959) var en norsk lærer og politiker (V). Han var Meldals ordfører 1920–1922 og 1926–1928.
Staveli gikk på Levanger lærerskole og tok eksamen i 1897. De første årene arbeidet han som lærer i Bjørnør og Soknedal, før han fra 1901 arbeidet på Storås i hjemkommunen Meldal. Fra høsten 1929 jobbet han som lærer ved Grefstad skole i Midtbygda i Meldal, og som klokker i Meldal kirke. Dette gjorde han frem til han gikk av for aldersgrensen i 1947.
Han ble valgt inn i Meldal kommunestyre i 1920, og ble ordfører med en gang. Han var ordfører i totalt to perioder (1920–1922 og 1926–1928), og satt også i kommunens skolestyre.
Tiesj Benoot
Tiesj Benoot (født 11. mars 1994 i Gent) er en profesjonell belgisk landeveissyklist. Han sykler for UCI WorldTour-laget Team Jumbo-Visma. Han har vært profesjonell syklist siden 2015, og i hans første sesong som profesjonell syklist markerte han seg i flere store ritt.
Ragnar Vik (seiler)
Ragnar Magne Vik (født 3. juli 1893 i Tønsberg, død 9. januar 1941) var en norsk seiler som deltok i de olympiske leker 1920 i Antwerpen.
Lei Li (softball)
Lei Li (født 21. januar 1968), kinesisk softballspiller som deltok i de olympiske leker 1996 i Atlanta.
Lei vant en olympisk sølvmedalje i softball under sommer-OL 1996 i Atlanta. Hun var med på det kinesiske laget som kom på andreplass i den første olympiske softballturneringen bak USA. Kina tapte finalen mot USA med 1 – 3. Lei spilte ni kamper i turneringen.
Defibrillator
Prinsipper
En annen problemstilling er at hjertet av forskjellige årsaker kan slå så fort at det ikke rekker å fylle seg med blod før det trekker seg sammen på nytt. Da vil det heller ikke kunne opprettholde blodsirkulasjon. Dette kalles ventrikkeltachychardi (VT). Det er ved disse to tilstandene at en defibrillator kan hjelpe i akuttsituasjoner.
Støtet fra defibrillatoren lader ut den elektriske ladningen i alle hjertets muskelceller samtidig. Målet er at hjertets sinusknuten skal klare å gjenvinne kontrollen og starte opp igjen med en regelmessig, sirkulasjonsgivende pumping, kalt sinusrytme.
Atrieflimmer, som er en rask rytme i forkamrene og en uregelmessig rytme i hjertekamrene kan behandles med planlagt elektrokonvertering, også kalt defibrillering i narkose. Det er vanlig å gi blodfortynnende tablettbehandling om rytmen har vart lenger enn 48 timer siden det er øket fare for dannelse av blodpropp ved atrieflimmer.
Fare ved bruk av defibrillator
Defibrillatorene gir et strømstøt som er farlig om andre enn pasienten får strømmen igjennom kroppen. Nyere defibrillatorer gir ikke støt uten at det registreres en hjerterytme som trenger defibrillering, og er dermed betydelig tryggere siden støt ikke gis uten at det er nødvendig.
Halvautomatiske defibrillatorer
Halvautomatiske defibrillatorer (Eng: Automatic External Defibrillator (AED)) er moderne maskiner som er programmert til å gjenkjenne de to vanligste formene for sjokkbare arytmier, ventrikkelflimmer og ventrikkeltachychardi
Slike maskiner blir i økende grad utplassert på hoteller, kjøpesentre, kollektivknutepunkter og lignende, og personell som jobber på de aktuelle stedene kurses i bruken av disse. Håpet er at dette på sikt skal redusere antall brå dødsfall av hjertestans.
Helautomatiske defibrillatorer
Helautomatiske hjertestartere både analyserer, lader opp og utløser sjokk helt uten annen brukermedvirkning enn at operatøren må koble på elektroder og slå på apparatet. Det er per idag ingen kliniske studier som tyder på at slike defibrillatorer er mer eller mindre effektive enn de halvautomatiske. Det er imidlertid enighet i fagmiljøene (Guidelines 2005) om at slike maskiner ikke bør brukes utenfor helsevesenet før ytterligere studier og betenkninger fra autoriteter rundt sikkerheten ved disse foreligger. Det er en mulighet for at slike defibrillatorer kan sørge for hurtigere avlevering av det første sjokket, men man mister den brukerkontrollen man har med de halvautomatiske.
Intern defibrillator (ICD)
For pasienter med hjertesykdom eller medfødt hjertefeil, som tidligere har hatt hjertestans og hjerterytmer som trenger defibrillering, kan det være aktuelt å få operert inn en helautomatisk, intern defibrillator. Stadig flere nordmenn får slik hjertestarter. Defibrillatoren kan gi elektriske støt når hjertet plutselig får en rytme som ikke gir pumpeeffekt, og er en meget effektiv måte å unngå plutselige dødsfall på.
Defibrillator-boksen, som er litt lengre og tynnere enn en fyrstikkeske, kobles til hjertet via en elektrode igjennom en av blodårene. Pasienten får lokalbedøvelse eller full narkose under inngrepet som tar en times tid. Pasienten kan normalt utskrives fra sykehuset neste dag. En liten datamaskin i den implanterte boksen analyserer hjerterytmen hele tiden, og er klar til å gi et strømstøt om feil hjerterytme oppstår.
I tilfelle hjertet slår svært fort (ventrikkeltachycardi), sender den ut et elektrisk støt på ca. 32 joule. Dersom hjertet stopper helt (ventrikkelflimmer), sender den også ut et støt på 32 joule. Noen interne defibrillatorer og kan også fungere som pacemaker. Hjertets aktivitet og eventuelle støt fra defibrillatoren blir hele tiden registrert, slik at hjertespesialisten kan lese av dette ved neste konsultasjon.
Borchgrevinkbreen
Borchgrevinkbreen er en stor isbre i Victory Mountains i Victoria Land, Antarktis. Den strømmer sørover mellom Malta Plateau og Daniell Peninsula, og deretter ut i Rosshavet som en flytende istunge, som utgjør den nordligste delen av Lady Newnes isbrem, ved Glacier Strait.
Isbreen ble navngitt av New Zealand Geological Survey Antarctic Expedition (NZGSAE) 1957–58 etter Carsten E. Borchgrevink, leder av Southern Cross-ekspedisjonen 1898–1900. Borchgrevink besøkte området i februar 1900 og var den første som observerte sjøsiden av breen.
Iskaldt
Link rømmer hjemmefra etter at moren får en ny, eldre kjæreste. Han mislykkes med å få fast jobb og fast bosted, og ender opp i London. Hans kamp for å klare seg blir hjulpet av venner og mulige kjærester. Link må samtidig beskytte seg mot den farlige eks-soldaten Shelter, som muligens er mentalt forstyrret, og som ønsker å «rense vekk» de hjemløse gjennom tilfeldige drap.
Boka ble filmet av BBC i 1997. Den utkom på norsk i 1999, oversatt av Stein Erik Lunde.
Lieke Martens
Lieke Elisabeth Petronella Martens (født 16. desember 1992) er en nederlandsk fotballspiller som spiller for Paris Saint-Germain og det nederlandske landslaget.
Kunståret 1970
Kunståret 1970 er en oversikt over hendelser, fødte og avdøde kunstnerpersonligheter i 1970.
Lieke Martens
Hun ble kåret til UEFA Årets kvinnelige spiller i Europa i 2017, og til FIFA Årets kvinnelige spiller i verden.
Landslag
Martens debuterte for det nederlandske landslaget 22. august 2011 mot Kina.
Hun ble tatt ut i den nederlandske troppen av trener Roger Reijners foran EM i fotball for kvinner 2013 i Sverige.
Under VM i fotball for kvinner 2015 scoret Martens det første målet til Nederland under åpningskampen mot New Zealand.
József Sas
József Sas (født József Polacsek; 3. januar 1939 i Békéscsaba i Ungarn, død 17. januar 2021 i Budapest) var en ungarsk skuespiller, komiker og teatersjef.
József Sas ble født til en jødisk familie. Faren, Izidor Polacsek, var en skuespiller som benyttet scenenavnet Imre Sas. Faren ble deportert til konsentrasjonsleiren Auschwitz, der han ble drept i 1944.
József Sas' karriere strakk seg fra 1957 til 2018, og han var teaterregissør ved Mikroszkóp-teateret i Budapest fra 1985 til 2009.
Sas ble innlagt på sykehus med covid-19 under paandemien i Ungarn. Han døde av infeksjonen den 17. januar 2021 i Budpaest, i en alder av 82 år.
The Hep Stars
The Hep Stars, ofte benevnt som Hep Stars var et svensk rocke- og popband som ble dannet i 1963 av bassisten Lennart «Lelle» Hegland og trommeslager Christer «Crille» Petterson. De baserte i begynnelsen repertoaret på sydamerikanske rytmer og rockemusikk. Forgrunnsfigur ble vokalisten Sven «Svenne» Hedlund. Svenne dannet siden popduoen Svenne & Lotta sammen med kona Lotta Hedlund (Charlotte Jean Walker). Det seinere ABBA-medlemmet Benny Andersson var medlem i Hep Stars 1964–68. Gruppa ble oppløst i 1973, men har siden opptrådt fra tid til annen med ulik besetning.
Historikk: Fra dansestevner til platekontrakt
«Lelle» og «Crille» fikk med seg organisten Hans Östlund, og snart ble også Jan Frisk tilknyttet gruppa som gitarist og vokalist. Høsten 1963 oppnådde de å erobre tredjeplassen i en konkurranse for danseorkestre i Bromma. Da Janne i 1964 reiste på turné til Norrland med trekkspillvirtuosen Erik Frank, spurte Hasse Östlund om Sven Hedlund fra det Shadowsinspirerte gitarbandet The Cliftones hadde lyst til å øve sammen med dem.
Svenne har fortalt om sitt første møte med The Hep Stars i øvelokalet deres, at dette var det underligste bandet han noensinne hadde sett: «Orgel, trummor och bas. Inte en enda gitarr». Han angret først på at han hadde sagt ja: «Knäpp Stars, det är vad dom här killarna borde heta», men de fant straks rette tonen, og da Janne Frisk dukket opp igjen etter Norrlandsreisen ble det bestemt at Svenne skulle bli permanent medlem av gruppa. Den nye besetningens første opptreden på Rörstrands fritidsklubb i militærområdet Karlberg i Stockholm var en kjempesuksess.
Etter hvert ble det mindre latinamerikansk dansemusikk og atskillig mer rock. The Hep Stars ble et dyktig showband og spilte fast som husorkester på Limbo Club og Racing Club i Stockholm. Så fikk de spille på danspalassets lille scene i Regjeringsgatan. En kveld dukket ikke hovedattraksjonen The Spotnicks opp og The Hep Stars ble lost over til hovedscenen. Deres standard rockerepertoar fant mange tilhengere og fra nå av var det helst på de store arenaene at The Hep Stars hørte hjemme.
Lederen av plateselskapet «Olga», Åke Gerhard, fikk høre The Hep Stars og tilbød seg å bli deres manager. Ryktene gikk og konsertene trakk et stadig større publikum. Det lyktes også Åke Gerhard å få satt opp et turnéprogram for dem i de svenske folkeparkene sommeren 1964. Senere samme år sluttet Hasse Östlund og ble erstattet av Benny Andersson. Benny var venn av Svenne. Han hadde en allsidig bakgrunn og hadde blant annet spilt trekkspill med Elverkets Spelmanslag.
Åke Gerhard syntes at det var på høy tid at gruppa fikk spille inn sin første singelplate. Valget falt på Jean Rolle og Guy Donovans «Kana Kapila» (1964), med Ray Charles’ «I Got a Woman» på B-siden.
Cadillac. The Hep Stars kappkjører med The Pussycats
Nå ble det bestemt at de skulle satse profesjonelt, og fra januar 1965 ble The Hep Stars fulltidsjobb for samtlige bandmedlemmer. Svenskeantennene var på den tid blitt vanlige på norske fjernsynsapparater, og da The Hep Stars slapp til gjennom TV-programmet "Drop In" den 23. mars 1965, ble frontfiguren, vokalisten Svenne Hedlund, straks et ungpikeidol både i Sverige og Norge. Hans portrett ble trykket i ukebladene og hengt på veggene i mangt et jenteværelse.
Det store gjennombruddet kom likevel med singelen «Cadillac», skrevet av Vince Taylor i 1959 som "Brand New Cadillac". Åke Gerhard syntes ikke noe om låta, men gruppa stilte ham et ultimatum: «Antigen ger du ut låten på ditt bolag, eller också tar Dieke hand om den».
13. april 1965 raste «Cadillac» rett inn på niendeplassen på Sveriges Radios populære ungdomsprogram Kvällstoppen, og klatret videre opp til førsteplassen. «Cadillac» holdt seg på lista i hele 14 uker. Det hjalp ikke at The Pussycats i hui og hast fikk spilt inn samme sangen i håp om, som norsk gruppe, å oppnå en tilsvarende suksess i Norge, som The Hep Stars fikk i Sverige. Kvällstoppen var nemlig et program som også norsk ungdom lyttet til. Dermed kom The Hep Stars nærmest over natta til å bli Nordens mest etterspurte band, og spilte både i Danmark, Finland og Norge. Det var selv blant norsk ungdom allmenn enighet om at The Hep Stars hadde laget en langt bedre innspilling av «Cadillac» enn The Pussycats.
The Hep Stars spilte inn fire singler samtidig. Tre av dem slo an. Oppfølgeren til «Cadillac» ble «A Tribute to Buddy Holly», men denne ble knapt lagt merke til i Norge. Høyeste plassering i Sverige for denne låta var en fjerdeplass. Atskillig bedre gikk det med den tredje innspillingen som ble sluppet, «Farmer John». «Farmer John» klatret rett inn på tiendeplass på Kvällstoppen 27. april 1965, dermed okkuperte The Hep Stars samtidig hele tre av plassene på Tio i topp. Både «Cadillac» og «Farmer John» nådde i tur og orden førsteplassen. Også på VG-lista etterfulgte «Farmer John» The Hep Stars' suksess med «Cadillac».
Deres neste hit «Bald Headed Woman» (1965) klarte også å erobre førsteplassen på Tio i topp, men kritikken var ikke nådig. Musikkanmelderne var slett ikke like begeistret for The Hep Stars som publikum var. Shanes, Ola & the Janglers og Tages laget alle originalt sanger, og nøyde seg ikke med å planke andres sanger. «Vi får väl skriva en låt då», freste Benny Andersson og ristet bokstavelig talt «No Response» (1965) ut av ermet. Den nådde tredjeplassen på Tio i topp, og var den første innspillingen The Hep Stars gjorde med eget materiale.
Benny Andersson skriver «Sunny Girl» på Kongsvinger
Utallige ganger krysset gruppa grensa for å spille i Norge. I perioden 1965 til 1968, da de sto på høyden av sin berømmelse, var de utvilsomt Nordens mest ettertraktede band.
Våren 1966 hadde de spilt på Kongsvinger og satt på hotellrommet og spilte kort. Plutselig spratt Benny opp fra stolen og forsvant inn på værelset sitt. Et kvarter senere returnerte han med en nydelig melodi. Oppmuntret av de andre stakk han ut en gang til, og etter nok et kvarter var også teksten til «Sunny Girl» ferdig. The Hep Stars fortet seg tilbake til Stockholm for å spille den inn.
«Sunny Girl» var utvilsomt en av gruppas vakreste komposisjoner. Dette ble en singelhit av virkelig format. De la det samme orgelpoputtrykket på oppfølgeren «Wedding», som var signert både Benny Andersson og Sven Hedlund. Begge singlene nådde førsteplassen på Tio i topp.
«Sunny Girl» slo et par år senere an også i Nederland. Da Svenne og Lotta i 1989 gikk med på en gjenforening med Janne, Crille og Lelle, tillot Lotta seg å liten språkelig finesse. Istedenfor Bennys aparte tekstpasasje «she is domestic, she is property» instruerte hun Svenne at han skulle synge «she is fantastic, she is beautiful».
Forøvrig skal Benny alene ha fremført «Wedding» til ære for Björn Ulvaeus og Agnetha Fältskog i deres bryllup i 1971.
I natt jag drömde (marerittet starter)
The Hep Stars hadde allerede på LP-en The Hep Stars (1966) spilt inn Ed McCurdys «Last Night I had the Strangest Dream». I Cornelis Vreeswijks gjendiktning ble den til «I natt jag drömde». Dette var gruppas første innspilling på svensk, men fordi Vreeswijk lå i konflikt med Sveriges Radio var det ikke tillatt å spille noen av de sangene han hadde rettigheter til i eteren.
Innen plata for første gang ble spilt på radio hadde den solgt i over 80 000 eksemplarer. Den ble også liggende på Svensktoppen så lenge at det ble snakk om å innføre en øvre grense for hvor mange uker en enkelt låt skulle tillates å ligge på listene! Sangen solgte alt i rundt 230.000 eksemplarer. At den norske visesangeren Ivar Medaas forsøkte seg med en norsk versjon av samme låt etter The Hep Stars’ melodiøse, og Vreeswijks sjelfulle innspilling, ble møtt med hoderystende reaksjoner, men var vel trolig ikke ment som annet enn en munter kommentar?
The Hep Stars fortsatte å skape melodiøs pop med «Consolation» (1966). Andre svenske band, slike som de mer eksperimentelle Tages m.fl., mente at The Hep Stars gjennom å sette dagsorden for barometerpopen, hindret andre band fra å få aksept for å introdusere nye retninger innenfor svensk pop.
Pre-ABBA med en håndsrekning fra Björn Ulvaeus
Med «Sagan Om Lilla Sofie» (1968) gjorde The Hep Stars på ny sin inntreden på Svensktoppen. Singelen signaliserte at gruppa også holdt fast ved den svenske delen av repertoaret, men det stoppet ikke der. Helt overraskende ble gruppa styrket med en kvinnelig vokalist, Svennes kjæreste, Charlotte Walker, fra den nylig oppløste, amerikanske kvinnetrioen The Sherry's. Trolig var det ikke noe lurt trekk overfor et utall knuste ungpikehjerter som nappet stjernebildene av Svenne ned av veggen. Endringen signaliserte samtidig at gruppa beveget seg i en ny musikalsk retning. Deres første singler med Lotta var coverversjoner som «Let It Be Me», «Holiday for Clowns», «Groovy Summertime» og «Save Your Heart for Me», som også ble oversatt og slo an som «svenkstoppare» under tittelen; «Tända På Varann».
Grepet med dobling av mannlig og kvinnelig vokalist pekte på sett og vis videre mot konseptet bak Benny Anderssons neste prosjekt sammen med Björn Ulvaeus; ABBA. Vi ser kimen til det som også skulle bli ABBAs varemerke, de tette sangharmoniene, i «A Flower in My Garden» (1968), som Benny til alt overmål hadde komponert sammen med sin senere makker i ABBA, Björn Ulvaeus. Allerede på albumet The Hep Stars (1966) hadde gruppa spilt inn en av Björns sanger, «No Time». Låten hadde han egentlig skrevet for sin egen gruppe Hootenanny Singers. På samme LP finnes forøvrig også «Isn’t It Easy to Say», som er den første sangen som Björn komponerte sammen med Benny.
Verken «Holiday for Clowns», som enkelte mente var The Hep Stars' beste plateinnspilling, eller «A Flower in My Garden», ga dem noen uttelling på hitlistene. Det gjorde heller ikke det nye albumet med Lotta; Songs We Sang 68 (1968). Atskillig bedre gikk det med «Speleman» (1969), en drivende sang inspirert av gresk folkemusikk. Denne ble en kjempehit og var komponert av Benny i samarbeid med Björn Ulvaeus og den allestedsnærværende trubaduren Cornelis Vreeswijk.
Mot okänt land (svanesangen)
Gruppa forsøkte nå å følge The Beatles’ eksempel fra Let It Be med å gripe tilbake til deres musikalske røtter. De gjorde en versjon av Pat Boones «Speedy Gonzales», som var en stor hit da The Hep Stars ble dannet. «Speedy Gonzales» slo godt an, og skulle til tross for fortsatte plateutgivelser bli gruppas siste megahit.
Samtidig som «Sunny Girl» ble en hit i Nederland gjorde The Hep Stars stor lykke i Tyskland, uten at de klarte å oppnå noen listeplasseringer der. De spilte imidlertid inn en sang på tysk også; «Warten auf den Tag» (1968). Det ble nå arbeidet intenst for å få gjennomført en USA-turné sammen med Paul Revere & the Raiders, men denne ble det dessverre aldri noe av.
Problemer med skattemyndighetene og indre stridigheter førte til at Janne Frisk ble sparket fra gruppa tidlig i 1969. Enkelte av bandmedlemmene ønsket av personlige motsetninger også å sparke Lelle, men slik gikk det heldigvis ikke. Siste konsert som The Hep Stars spilte sammen med Benny var 31. august 1969. Samme høst sluttet også Svenne og Lotta for å prøve lykken som duo. De ble forsøkt erstattet av det indonesiske søskenparet Kookie og Josephine Tian, mens Janne Frisk ble hentet inn igjen som gitarist.
Benny, Svenne og Lotta utgjorde mye av den originale sounden i gruppa. Dessuten forsvant mye av kreativiteten med låtskriver Benny, som i enkelte tilfelle også komponerte sammen med Svenne. Det varte ikke lenge før Janne Frisk gikk trett. Han ble erstattet av Simon Gajzler. I 1971 hoppet Crille av, og ble erstattet av Peter Molin. Så ble The Hep Stars styrket med enda en gitarist, Chris Sedgwick. Da bandet endelig ble oppløst i 1973 var det altså bare Lelle tilbake av originalbesetningen.
I samme periode, 1970 til 1973, opptrådte Svenne og Lotta fra tid til annen sammen med Benny Andersson på konserter. Senere fikk Björn og Benny litt å bestille med Svenne & Lotta etter at Stig tegnet duoen til ABBAs Polar Records. Björn og Benny forsøkte å hjelpe dem til internasjonal lansering, men gjennombruddet uteble.
Elastiske øvelser
Høsten 1973 kom Lelle, Crille og Janne opp med en ny band-idé, og startet Gummibandet sammen med Bernt Liljegren fra Tom & Mick & Maniacs. På 1980-tallet gjenopptok de navnet The Hep Stars, sammen med Svenne & Lotta. I 1989 utga de med Lasse Wellander på gitar og Benneth Fagerlund på keyboards, albumet «Hep Stars Act II». Med verdenssuksessen Benny Andersson hadde oppnådd med ABBA ønsket han naturlig nok ikke å bidra til å tegne nye kapitler i The Hep Stars' historie ved å delta i de ulike gjenopplivingsforsøkene.
I 1990 kom Jan-Olof "Joffe" Enbom med på bass og vokal, og i 1993, Bengt "Bengan" Arenblad, på keyboard og vokal. Totte Päivärinta overtok trommene i 2004. Christer Petterson døde i 2006. Våren 2014 la The Hep Stars ut på 50-årsjubileumsturné. Ettersom Janne Frisk ble ikke ønsket å delta, hadde Torgny "Todde" Stoor overtatt som gitarist, slik at det nå bare er Svenne Hedlund igjen av det originale Hep Stars. 50-årsbandet, som gjennom en nyinnspilt CD forsøkte å gjennomfriske 16 låter fra The Hep Stars' repertoar, besto således av Svenne Hedlund (sang), Jan Olov «Joffe» Enbom (bassgitar, sang), Todde Stoor (gitar), Totte Päivärinta (trommer) og Bengt «Bengan» Arenblad (keyboards).
Britiske samveldeleker 1970
Britiske samveldeleker 1970. Lekene (British Commonwealth Games) var de niende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1954–1966) het (British Empire and Commonwealth Games). Lekene i 1970 ble arrangert i Edinburgh i Skottland i perioden 16. til 25. juli 1970. Det var 1744 utøvere fra 42 nasjoner som deltok i ti sporter. Lekene ble åpnet av Prins Charles. Australia ble beste nasjon med 36 gullmedaljer foran England med tjuesju.
Deltakende nasjoner
Det var 42 nasjoner/land/lag som deltok i lekene i 1970
Johannes Togstad
Johannes Togstad (født 5. mai 1896, død 10. desember 1972) var en norsk gruvearbeider og politiker (Ap). Han var Meldals ordfører 1938–1941 og 1945–1951.
Togstad arbeidet ved Orkla gruver på Løkken Verk. Han ble Meldals ordfører for første gang i 1938, og satt til han ble avsatt av NS-styret i 1941. Etter frigjøringen i 1945 fikk han tilbake ordførerstillingen, og satt frem til 1951. Han gikk deretter over i en stilling som kommunesekretær, noe han hadde til han gikk av for aldersgrensen i 1966.
Skive kommune
Skive kommune er en dansk kommune i Region Midtjylland med 48 349 innbyggere etter Kommunalreformen i 2007. Før dette lå kommunen i Viborg amt i Danmark. Den hadde et areal på 230,35 km² og 28 100 innbyggere.
Allerede 15. november 2005 ble kommunestyret valgt, med Venstres Flemming Eskildsen som leder for sammenslåingsutvalget og kommende borgmester.
Smil til det skjulte kamera
Smil til det skjulte kamera er en norsk humor-tv-serie med Harald Tusberg som gikk på NRK Fjernsynet i 1967 og 1969. I programmet iscenesatte produsentene diverse pussige stunt ute blant vanlige folk i gata, og med skjult kamera filmet NRK reaksjonene til dem som ble utsatt for stuntene. Disse ble så vist på TV og hadde en humoristisk setting.
Skive kommune
Forligspartiene krevde avstemninger også i Mogenstrup i Vinderup kommune og i Vestfjends i Fjends kommune, men ingen av dem falt ut til Skive kommunes fordel.
Smil til det skjulte kamera
Tusbergs hjelpere var Tore Ryen og Andreas Diesen, og etter hvert Trond Kirkvaag. Komponisten Egil Monn-Iversen ble også i flere tilfeller brukt som en hjelper. Foto var ved Arild Nybakken, lyd ved Tor Sannerud og klipping ved Terje Hagelund.
Enkelte av innslagene har vært sendt i reprise flere ganger.
Sesjonslaget
Sesjonslaget er det femte av de sju lagene i OSI-modellen. Det utfører tjenester for presentasjonslaget og benytter seg av tjenestene på transportlaget.
Smil til det skjulte kamera
Opphav
Konseptet lignet den gang en samtidig svensk TV-serie og den amerikanske Candid camera som hadde gått siden 1949.
Sesjonslaget
Sesjonslaget tilbyr mekanismen for håndtering av dialogen mellom applikasjonsprosesser hos sluttbrukerne, som kan være enten dupleks eller halv-dupleks. Laget kan også opprette synkroniseringspunkter, slik at overføringen slipper å starte helt forfra igjen hvis den blir avbrutt. Håndteringen av samkjøring av informasjon i flere strømmer, kanskje med forskjellige kilder, hører til på sessjonslaget. Helt konkret tar laget seg av slikt som synkronisering, og sørger for at ingen ser selvmotsigende versjoner av data.
Smil til det skjulte kamera
Opphav
En lignende serie ble i 1992 sendt i TVNorge med Tom Sterri som programleder.
Sesjonslaget
Sesjonslaget er vanligvis fullstendig ubrukt, men det er nyttig ved noen tilfeller.
Et enkelt eksempel på nytten til sesjonslaget er videokonferanser. I en videokonferanse er det viktig at strømmene med lyd og bilde passer sammen, ellers vil ikke leppebevegelsene stemme overens med ordene som blir sagt.
Tengwar
Tengwar er et alfabet konstruert av J.R.R. Tolkien. Ordet er flertall av tengwa, som betyr «bokstav» på Tolkiens alvespråk quenya. Ifølge hans mytologi var det alvene som utviklet dette skriftsystemet. Det er ment å være en særlig vakker og flytende skrift, og mange fans av Tolkiens Midgard-mytologi har brukt disse tegnene til tatoveringer eller inskripsjoner på ringer. Tolkien tok med en kortfattet redegjørelse for denne skriften i Tillegg E til Ringenes Herre. Tolkien laget også alfabetet Cirth basert på runer. Tengwar var egnet til å skrive med penn eller pensel, mens cirth var egnet til å gravere inn i harde overflater på samme måte som runer.
Tekster og stavemåter
De mest kjente tengwar-tekstene er inskripsjonen på Saurons Herskerring, som også ble vist i Peter Jacksons filmatisering, og en inskripsjon på tittelsiden i hvert bind av Ringenes Herre. Den siste er faktisk på engelsk. Christopher Tolkien skrev også en tengwar-tekst (igjen på engelsk) til å bruke på tittelsiden av Silmarillion, det posthumt publiserte verket han redigerte sammen fra farens etterlatte notater, men det er lett å se forskjell på hans skrivestil og farens.
Tengwar er et fleksibelt skriftsystem. Det finnes en rekke forskjellige «moduser» eller stavemåter, tilpasset fonologien i det enkelte språk. De fleste av Tolkiens egne tengwar-tekster er på engelsk, men på innsiden av mytologien ble tengwar opprinnelig brukt til å skrive språkene i det fiktive Midgard. Filologen Tolkien la ned mye arbeid på å utrede den alviske språkfamilien, særlig to store alvespråkene quenya og sindarin, og begge disse har nøye definerte "moduser" eller stavesystemer på tengwar.
Tengwar var beregnet på å bli skrevet med pensel eller penn. Samtidig som hver bokstav representerer en språklyd, har den også, som i runer, et navn med egen betydning. Bokstaven for T heter f.eks. tinco, som er quenya for "metall".
Struktur
De fleste av tegnene har et regelmessig forhold til hverandre og til den språklyden de står for. For eksempel: En ustemt plosiv konsonant som P gjøres om til en stemt B ved å fordoble buen som er en del av tegnet. Samme forhold går igjen mellom symbolene for K og G, eller T sammenlignet med D. De tilsvarende frikative lydene (som F i forhold til P, eller V i forhold til B) dannes så ved å forhøye "stammen" som er en del av tegnet.
Grunnbokstavene er alle konsonanter. Vokaltegn kan skrives som diakritiske merker over konsonantene. Det vanligste er at tre prikker står for A, en strek ("dash") for E, en prikk for I (men disse tegnene for E og I blir noen ganger ombyttet), en krøll vendt mot høyre for O, og en krøll vendt mot venstre for U (men det siste paret kan også byttes om; i den kjente inskripsjonen på Saurons Ring brukes krøllen til høyre for U). Noen "senere" varianter av tengwar (i den fiktive tidslinjen) hadde innført egne bokstaver for vokaler og trengte altså ikke bruke disse symbolene over konsonantbokstavene. Illustrasjonen av diktet "A Elbereth Gilthoniel" som her er vist, er et eksempel på en slik "fullvokal"-modus. Tolkien-fans som bruker tegnene til private inskripsjoner later helst til å foretrekke det mer "klassiske" systemet der vokalene skrives over konsonantene, siden dette gir et mer livlig skriftbilde.
Eksterne lenker
Luettelo Keski-Maan käsitteistä
Marvels
Marvels er en tegneserie skrevet av Kurt Busiek og illustrert av Alex Ross. Serien, som ble utgitt av Marvel Comics, ble opprinnelig utgitt som en fire hefters miniserie i 1993/1994 og ble siden samlet i en bok.
Marvels ble godt mottatt av kritikerne og fikk flere Eisner-priser i 1994. Serien ble også en kommersiell suksess og må regnes som både Busiek og Ross' gjennombruddsserie.
Qiaoling
Qiaoling (forenklet kinesisk: 桥陵, pinyin: Qiáolíng, «brograven») er et gravkompleks fra det kinesiske Tangdynastiet der keiser Ruizong er begravd. Keiseren døde i år 716.
Qiaoling er en av Tangdynastiets atten keisergraver og ligger som et uthulet fjellrom i Fengfjellet (丰山) i Pucheng i bvyprefekturet Weinan i Shaanxi-provinsen drøyt 80 km nordøst for Xi'an.
Navnet Qiaoling er tidligere blett brukt som navn for den mytologiske Gule keisers mausoleum, som for åt unnvike forveksling nå heller kalles Den gule keisers grav (黄帝陵).
Lorsch
Lorsch er en by i Kreis Bergstraße, sør i den tyske delstaten Hessen. Byen er kjent for Lorsch kloster som i 1991 ble oppført på UNESCOs verdensarvliste. Lorsch fikk 8. juli 2010 det offisielle tillegget «Karolingerstadt» (karolingerby).
Lynne Cheney
Lynne Ann Cheney (født 14. august 1941 i Casper i Wyoming) er en amerikansk forfatter og tidligere talkshowvert. Hun er gift med den 46. visepresidenten i USA, Dick Cheney, og fungerte som andredame i USA fra 2001 til 2009.
Raymond Cadieux
Raymond Cadieux (født 27. desember 1941 i Ottawa), canadisk ishockeyspiller som deltok i de olympiske vinterleker 1964 i Grenoble og 1968 i Grenoble..
Cadieux vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.
Ulv (bok)
Ulv (engelsk: Wolf) er ei ungdomsbok fra  av den britiske forfatteren Gillian Cross. Boka ble tildelt Carnegie Medal in Literature da den utkom. Den skildrer hvordan tenåringen Cassy oppdager hemmelighetene omkring den fraværende faren.
Cassy vokser opp hos den strenge farmora, og besøker bare sjelden mora som bor i London. Ingen av dem forteller henne om faren. Skritt utenfor huset om natten gjør at hun sendes til London. Mora og hennes nye samboer er husokkupanter og driver et kulturprogram for skoler hvor de gjennom en blanding av fakta og fiksjon utfordrer ungdom til å tenke nytt, denne gangen om ulver. Cassy involveres i prosjektet, samtidig som hun hjemsøkes av mareritt om Rødhette. Farens historie avsløres mot slutten av boken, hans «ulveaktighet» er at han er en ettersøkt terrorist i IRA.
Boka utkom på norsk i 1995, oversatt av Liv Margareth Alver.
Bukhara-khanatet
Bukhara-khaganatet (tidligere også Buchara eller Bochara) var en føydalstat i Sentral-Asia i det sørøstlige Turan i tilknytning til byen Bukhara, tidvis selvstendig, og tidvis som emirat. I 1924 ble Bukhara omdøpt til sosialistisk sovjetrepublikk og i 1925 ble territoriet opptatt i Den usbekiske sosialistiske sovjetrepublikk i forbindelse med grenseforandringer i den sentralasiatiske del av Sovjetunionen. Landets tidligere territorium er siden overveiende gått opp i Usbekistan.
Baecacanthus
Baecacanthus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, lyst gråbrune trebukker med brunsvarte tegninger på dekkvingene. Antennene er tynne og mye lengre enn kroppen. Pronotum er trapesformet, bakhjørnene med en tann. Dekkvingene er avsmalnende bakover, med en butt tann ved bakhjørnet.
Levevis
Larvene lever i død ved.
Utbredelse
Artene er kjent fra det sørøstlige Brasil.
Spøttrup kommune
Spøttrup kommune er en tidligere kommune i Viborg amt i Danmark, opprettet ved Kommunalreformen (1970) fra 1. april 1970. Ved Kommunalreformen i 2007 ble kommunen innlemmet i nye Skive kommune i Region Midtjylland sammen med Skive kommune, Sallingsund kommune og Sundsøre kommune.
Runit Island
Runit Island er en av de 40 øyene i Enewetak Atoll, som inngår i Marshalløyene i Stillehavet. Øya har et depot for radioaktivt avfall fra USAs atomprøvesprengninger mellom 1946 og 1958. Det er pågående bekymringer rundt forringelse av depotet og potensielle radioaktive utslipp.
Runit Dome
Runit Dome, også kalt "Cactus Dome" eller lokalt "The Tomb", er en 46 cm tykk betongkuppel med en diameter på 115 meter, som dekker anslagsvis 73.000 kubikkmeter med radioaktivt avfall, inkludert noe plutonium-239. Avfallet stammer fra kjernefysiske prøver gjennomført på Enewetak Atoll av USA mellom 1946 og 1958.
Fra 1977 til 1980 ble løst avfall og jord skrapt av fra seks ulike øyer på Enewetak Atoll, transportert hit, blandet med betong, og lagret i krateret etter prøvesprengningen "Cactus" fra 6. mai 1958. Fire tusen amerikanske soldater var involvert i oppryddingen, som tok tre år å fullføre. Krateret fylt med radioaktivt avfall ble til slutt dekket med betong.
En granskningsrapport av Los Angeles Times i november 2019 gav ny grunn til bekymring for at kuppelen sprekker og at radioaktivt materiale lekker ut i jorden og det omkringliggende havet. Energidepartementet i USA er blitt beordret av Kongressen til å vurdere betongstrukturens tilstand og lage en utbedringsplan i løpet av første halvdel av 2020.
Rimi
Rimi var et kjedekonsept innen dagligvarehandel. Rimi ble startet i 1977 av Stein Erik Hagen under navnet RIMI 500 og med slagordet «Enklest er billigst». I begynnelsen hadde hver butikk et sortiment med bare 500 forskjellige produkter. Etter en tid ble det utvidet til 800, og navnet ble endret til RIMI 800. Etter ytterligere et par år ble varesortimentet utvidet igjen, og butikkene fikk navnet RIMI (senere Rimi).
I 1992 solgte Hagen 30 prosent av kjeden til svenske ICA AB, før han senere solgte ytterligere 15 prosent til samme selskap. I 1998 inngikk Hagen og ICA en avtale om å selge halve konsernet til nederlandske Koninklijke Ahold. I 2004 solgte Hagen sin siste eierandel (20 prosent) til ICA og Koninklijke Ahold.
I juni 2011 hadde kjeden 276 butikker i Norge. Butikkene ble drevet både som franchise og som filialer eid og drevet direkte av ICA-konsernet. Rimi hadde per august 2011 en markedsandel i det norske dagligvaremarkedet på 5,9 prosent. På slutten av 2000-tallet ble alle kjedens butikker bygget om, samtidig som kjeden byttet grafisk profil. Dette var et tiltak man gjennomførte for å snu den negative utviklingen Rimis markedsandel hadde.
De siste årene inngikk Rimi i selskapet ICA Norge, som i oktober 2014 ble solgt til Coop Norge. Den siste Rimi-butikken forsvant i 2016.
Rimi-navnet lever fortsatt i de baltiske stater under kjedenavnet Rimi Baltic. Svenske ICA AB har 151 Rimi-butikker i Baltikum, fordelt på 84 supermarkeder og 67 hypermarkeder, samt 95 lavprisbutikker.
Syphaxia
Utseende
Middelsstore (ca. 10 millimeter), avlange, brunrøde og brunsvarte bladbiller. I alle fall Syphaxia maculata er brunrød, dekkvingene brunsvarte med brunrøde flekker. Pronotum er firkantet, dekkvingene jevnbrede. Beina er slanke.
Levevis
Både larvene og de voksne (imago) er planteetere.
Utbredelse
Slekten er utbredt i Sør-Amerika (i alle fall Peru).
Donald Kennedy
Donald Kennedy (født 18. august 1931 i New York City, død 21. april 2020 i Redwood City i California ) var en amerikansk vitenskapsmann (nevrobiolog), offentlig administrator og akademiker. Han var leder for den amerikanske Food and Drug Administration (1977–1979), president for Stanford University (1980–1992) og sjefredaktør for Science (2000–2008).
Bakgrunn
Donald Kennedy ble født i New York City som sønn av Barbara Bean og William Dorsey Kennedy. Han studerte ved Harvard University, der han tok Bachelor of Arts og en Master of Science, og gikk ut i 1956 etter et doktorgradsstudium i biologi med et doktorarbeid om elektroretinogrammer i frosk.
Karriere
Fra 1956 til 1960 underviste Kennedy biologi ved Syracuse University.
I 1960 ble han assistant professor ved Stanford University. I 1967 ble han leder for instituttet for biologi. Han bidro vesentlig til grunnleggelsen av programmet for humanbiologi.
Han engasjerte seg i forvaltningsrådet for David and Lucile Packard Foundation og var dets direktør fra 1973 til 1977.
I president Jimmy Carters tid ble han i 1977 leder av Food and Drug Administration (FDA) og ledet denne etaten i 26 måneder. FDA var i denne tiden engasjert i spørsmål knyttet til et forsøk på å få forbudt sakkarin, initiativer knyttet til antibiotikaresistens og arbeid med forberedelsene av et lovforslag kjent som Drug Regulation Reform Act of 1978.
I 1979 vendte han tilbake til Stanford University og ble dets provost. I 1980 ble han president for Stanford University og stod i denne stillingen til 1992. Han gikk av fra stillingen i etterdønningen av en skandale vedrørende utgifter fakturert til føderale myndigheter. Han var innehaver av Bing-professoratet for miljøvitenskaper og -politikk og Senior Fellow ved Freeman Spogli Institute for International Studies.
Kennedy ble ansett som ekspert på miljøproblemer som har sammenheng med forandring av landutnyttelse, endringer av jordbruket og global oppvarming.
Fra 2000 var Kennedy sjefredaktør for det vitenskapelige tidsskriftet Science, som utgis ukentlig av American Association for the Advancement of Science. Han var dessuten valgt medlem av American Academy of Arts and Sciences (fra 1968), National Academy of Sciences (fra 1972) og American Philosophical Society (fra 1976).
Kennedy fikk slag i 2015 og flyttet i 2018 til Gordon Manor, et pleiehjem i Redwood City.
Han døde av COVID-19 den 21. april 2020 i en alder av 88 år.
Arild Engh
Arild Engh (født 10. juni 1946 på Kapp i Østre Toten, død 18. april 2017) var en norsk trommeslager. Han grunnla Torry Enghs Orkester og var i mange år trommeslager i Ole Ivars.
Karriere
Engh begynte sin lange musikkarriere i 1960 med Østbys sekstett på Kapp. Besetningen besto av Arild Engh (trompet), Svein Sandvold (trommer), Terje Evang (kontrabass), Bjørn Johansen (tenorsaksofon), Per Anton Gaarder (altsaksofon) og Bjørn Skoglund (keyboard). På en konsert da Svein Sandvold var syk, steppet Engh inn som trommeslager. Siden var han å finne bak trommene i en rekke band.
Han spilte trommer i rockebandet Black and White på Toten. Black and White spilte en rekke konserter i regionen og spilte blant annet sammen med Inger Lise Rypdal da hun vant sin første talentkonkurranse på Gjøvik Gård før hennes store gjennombrudd på Club 7 i Oslo noen år senere. Besetningen i Black and White besto av Jens Braarvig (bass), Skjønsby (gitar), Ole Amble (gitar), og senere Geir Wentzel, etter at bandet endret seg til Black and White Blues Band.
På slutten av 1960-tallet ble Engh med i Gjøvik/Toten-gruppa Wentzel, ledet av Geir Wentzel med blant andre Trond Eliassen og Sveinung Hovensjø - og med Inger Lise Rypdal ved mikrofonen, hvilket ledet til hennes opptreden på Club 7 i 1968. Engh var også innom gruppa Una Corda på Gjøvik.
Arild Engh startet Toten-bandet Torry Enghs orkester året etter, i 1969 sammen med Trond Eliassen. Orkesterets gjennombruddslåt ble debutsingelen «Hippie Hege» i 1970. Denne sangen ble populær og deretter lansert i Sverige, Tyskland, England og Spania. I 1971 mottok Torry Enghs sølvplate for Hippie Hege.
Originalbesetningen i Torry Enghs var Arild Engh (trommer), Nils Østby (bass), Kjell Arne Olsen (trompet), Trond Eliassen (saks, trombone) og Jan Egil Båkind (trompet).
På midten av 1970-tallet flyttet han til Oslo og begynte i dansebandet Midway.
Han var fra 1979 til sin død i 2017 fast trommeslager i Ole Ivars etter at han på slutten av 1970-tallet begynte som vikar i bandet. Han bodde på Gjøvik, og hadde tre voksne barn.
Ole Ivars
• Venner av oss (1980)
• En prästkrage i min hand (1982)
• Jubileum (1984)
• Skolefri (1986)
• For swingende (1987)
• Jubileums-swing (1989)
• Jul (1989)
• Bære musikk (1990)
• På en-to-tre (1991)
• Lørdagskveld (1992)
• Spellemannsblod (1993)
• Kavalkade 40 låter gjennom 30 år (1994)
• Ole Ivars aller beste (1995)
• Juleplata tel Ole Ivars (1995)
• Dans på Skjermertopp (1996)
• På cruise og tvers (1998)
• Ole Ivars 20 beste (1999)
• Ole Ivars i 2000 (1999)
• Medisin mot det meste (2000)
• Gull (2000)
• En får væra som en er (2001)
• 40 Beste (2002)
• Hverdag & fest (2003)
• Ole Ivars' Jul (2003)
• Gull 2 (2004)
• Heldiggriser (2004)
• Vi tar det tel manda'n (2005)
• Ole Ivars så klart! (2006)
• Fri Willy (2006)
• Jag trodde änglarna fanns (2007)
• Line (2007)
• Vi lever i håpet (2007)
• Hålligånglåtarna (2008)
• Platina (2008)
• Stjerneklart (2010)
• 34 (2011)
• Julefest med Ole Ivars (2011)
• Guttetur & gledeshus (2012)
• Ole Ivars 50 år (2013)
Roger Bourbonnais
Roger Maurice Bourbonnais (født 26. oktober 1942) i Edmonton er en canadisk ishockeyspiller som deltok i de olympiske vinterleker 1964 i Innsbruck og 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.
Arild Engh
Ole Ivars
• Takk for alle fine år (2014)
• På konsert med Ole Ivars – Live fra Selfestivalen (2014)
• Alle Ole Ivars-originalene fra musikalen «En får væra som en er» (2015)
• Fosser'n (2016)
• Kalle med fela (når det er sommer og lørdagskveld)/En 11-årings kjærlighet (1992)
• Fadderi Faddera/Spellemannsblod (1993)
• Fem gule enker/Regnets rytme (1994)
• Samefolkets land/Vi dro på cruise (1998), med Mattis Hætta
• I mitt hjärta brinner lågan/Jag trodde änglarna fanns (1999), med Kikki Danielsson
• Vi tar det tel manda'n/En bit ta Värmland (2005)
Patrick Yetman
Patrick Yetman (født 16. november 1980 i St. John’s, Newfoundland) er en profesjonell canadisk ishockeyspiller som har spilt for Södertälje SK i Sverige.
Arild Engh
Ole Ivars
• Amanda från Trättelanda/Månen står gul over fryken (2007)